CELEX: 32004R2146
Language: sk
Date: 2004-12-16
Title: Nariadenie Komisie (ES) č. 2146/2004 zo 16. decembra 2004 týkajúce sa tarifných kvót pre dovoz niektorých druhov tovaru vznikajúcich spracovaním poľnohospodárskych výrobkov uvedených v nariadení Rady (ES) č. 3448/93 z Islandu do krajín Európskeho spoločenstva pre rok 2005

17.12.2004   
            
            
               SK
            
            
               Úradný vestník Európskej únie
            
            
               L 370/17
            
         
      NARIADENIE KOMISIE (ES) č. 2146/2004
   zo 16. decembra 2004
   týkajúce sa tarifných kvót pre dovoz niektorých druhov tovaru vznikajúcich spracovaním poľnohospodárskych výrobkov uvedených v nariadení Rady (ES) č. 3448/93 z Islandu do krajín Európskeho spoločenstva pre rok 2005
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 3448/93 zo 6. decembra 1993 stanovujúce obchodné opatrenia uplatňované na niektoré tovary vznikajúce spracovaním poľnohospodárskych výrobkov (1), najmä na článok 7 ods. 2,
   so zreteľom na rozhodnutie Rady 1999/492/ES z 21. júna 1999 o uzavretí dohody vo forme výmeny listov medzi Európskym spoločenstvom na jednej strane a Islandskou republikou na strane druhej o protokole č. 2 k dohode medzi Európskym hospodárskym spoločenstvom a Islandskou republikou (2), najmä na článok 2 tohto rozhodnutia,
   keďže:
   
               (1)
            
            
               Dohoda vo forme výmeny listov medzi Európskym spoločenstvom na jednej strane a Islandskou republikou na strane druhej o protokole č. 2 k dohode medzi Európskym hospodárskym spoločenstvom a Islandskou republikou, potvrdená rozhodnutím 1999/492/ES, ustanovuje ročné colné kvóty pre dovoz cukroviniek, čokolády a iných potravinárskych prípravkov obsahujúcich kakao pôvodom z Islandu. Treba stanoviť túto kvótu pre rok 2005.
            
         
               (2)
            
            
               Nariadenie Komisie (EHS) č. 2454/93 z 2. júla 1993 zavádzajúce ustanovenia pre vykonávanie nariadenia Rady (EHS) č. 2913/92, ktorým sa ustanovuje Colný kódex spoločenstva (3), určuje pravidlá pre stanovovanie tarifných kvót. Tarifné kvóty stanovené v tomto nariadení sú v súlade s týmito pravidlami.
            
         
               (3)
            
            
               Opatrenia prijaté v tomto nariadení sú v súlade s názorom Výboru pre horizontálne otázky týkajúce sa obchodovania so spracovanými poľnohospodárskymi výrobkami, neuvádzanými v prílohe I,
            
         PRIJALA TOTO NARIADENIE:
   Článok 1
   Tovar uvedený v prílohe dovážaný do Spoločenstva a pochádzajúci z Islandu podlieha v období od 1. januára do 31. decembra 2005 poplatkom uvedeným v prílohe, a to v rámci ročne stanovenej colnej kvóty, ktorá je takisto uvedená v prílohe.
   Článok 2
   Tarifná kvóta, o ktorej sa hovorí v článku 1, je stanovená Komisiou v súlade s článkami 308a, 308b a 308c nariadenia (EHS) č. 2454/93.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Je uplatniteľné od 1. januára 2005.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2004
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 318, 20.12.1993, str. 18. Nariadenie bolo naposledy pozmenené nariadením (ES) č. 2580/2000 (Ú. v. ES L 298, 25.11.2000, str. 5).
   
      (2)  Ú. v. ES L 192, 24.7.1999, str. 47.
   
      (3)  Ú. v. ES L 253, 11.10.1993, str. 1. Nariadenie bolo naposledy pozmenené nariadením (ES) č. 2286/2003 (Ú. v. ES L 343, 31.12.2003, str. 1).
   
      PRÍLOHA
      
                  Porad. číslo
               
               
                  Číselný znak KN
               
               
                  Druh tovaru
               
               
                  Kvóta
               
               
                  Uplatniteľná colná sadzba
               
            
                  09.0799
               
               
                  1704 90 10
                  1704 90 30
                  1704 90 51
                  1704 90 55
                  1704 90 61
                  1704 90 65
                  1704 90 71
                  1704 90 75
                  1704 90 81
                  1704 90 99
               
               
                  Cukrovinky neobsahujúce kakao (vrátane bielej čokolády), na ktoré sa vzťahuje číselný znak KN 1704 90
               
               
                  500 ton
               
               
                  50 % výšky poplatku tretích krajín (1), maximálne 35,15 EUR/100 kg
               
            
                  1806 32 10
                  1806 32 90
                  1806 90 11
                  1806 90 19
                  1806 90 31
                  1806 90 39
                  1806 90 50
                  1806 90 60
                  1806 90 70
                  1806 90 90
                  1905 31 11
                  1905 31 19
                  1905 31 30
                  1905 31 91
                  1905 31 99
                  1905 32 11
                  1905 32 19
                  1905 32 91
                  1905 32 99
               
               
                  Čokoláda a iné potravinárske prípravky obsahujúce kakao, na ktoré sa vzťahujú číselné znaky KN 1806 32, 1806 90, 1905 31 a 1905 32
               
            
         (1)  Poplatok tretích krajín: je to výška poplatku s poplatkom ad valorem plus, prípadne poľnohospodárska položka ohraničená na maximum, ak to spoločný colný tarif umožňuje.